
INAUGURALIS 

BE 


FEBRE  CONTINUA. 


B.  F.  OUTRAM  AUCTORE. 


PROCEMIUM. 

Quo  legibus  almae  hujus  academiae  obtemper- 
em,  in  animo  est,  ea,  qua  decet,  reverentia, 
quaedam  proferre  de  Febre  Continua,  preci- 
pue  quae  ipse  cognovi  et  annotavi,  medici- 
nam  domi  militiaeque  exercens,  praesertim  de- 
cennium  apud  classem  Rritannicam. 

Qui  medicinam  apud  naves  faciunt,  multo 
magis  quamalii,  ad  cognoscendas  causas,  indicia, 

A 

et  decursum  morborum  valent ;  ipsam  mali  ori~ 
ginem  percipiunt,  aegros  semper  ante  ocu- 
los  habent,  auxiliis  praesentibus  febri  jam  in- 
stanti  saepe  occurrunt;  sin  minus  in  pejus  ruat, 
ipsi  praesto  conspicere  possunt,  manu  propria 
remedia  dare,  juverint  an  laeserint  perspicere, 
ipsi  erraverint  necne,  et  ex  erroribus  in  poste- 
rum  proficere. 

Quae  scripturus  sum,  potissimum  ad  febres 
continuas  nostrates  pertinebunt;  quarum  Cul- 
lenus  praeclarus  scriptis  mandavit  tria  genera, 
Synocham ,  Typhum ,  Sy nochum,  quae  sic  de- 
linivit. 

Synocha . — “  Calor  plurimum  auctus ;  pul-* 
u  sus  frequens,  validus,  et  durus ;  urina  rubra ; 
“  sensorii  functiones  parum  turbatae.” 

Typhus . — <c  Morbus  contagiosus  ;  calor 

u  parum  auctus ;  pulsus  parvus,  debilis,  pie- 

■> 

a  rumque  frequens;  urina  parum  mutata;  sen- 
a  sorii  functiones  plurimum  turbatae;  vires 

u 


multum  imminutae.” 

Synoclius . — "  Morbus  contagiosus.  Fe- 
“  bris  ex  synocha  et  typho  composita,  initio 
“  synocha,  progressu  et  versus  finem  typhus*.” 

Synocham  sinceram  aut  idiopathicam  nun- 
quam  observavit  Gregorius  noster  celeberri- 
mus ;  et,  meo  judicio,  febris  continuae  unicum 
solummodo  est  genus,  quod  tantum  variat  pro 
ratione  loci,  tempestate  anni,  aeris  quibusdam 
qualitatibus  parum  intellectis,  pro  aegri  cor¬ 
poris  habitu,  et  proprietatibus,  viribus,  aetate 
et  vivendi  consuetudine ;  denique,  pro  morbi 
diuturnitate  et  gradu.  Haec  adeo  speciem 
febrium  mutant  et  moderantur,  ut  vix  bini  fe- 
brientes,  imd  ejusdem  domi,  eademque  noxa 
correpti,  prorsus  iisdem  signis  laborent ;  et  per- 
inde  atque  vultus,  sic  febres  aliis  sunt  aliae. 


*  Vide  Cullen  Synop.  Nos.  Method. 

HISTORIA  MORBI. 

1  «  ..  .  ■  -  ■  '  •  ' 

PRIMUM  STADIUM* 

Aegrum  adoriuntur,  plcrumque  vesper- 
tina  hora,  languor  animi,  lassitudo,  viriurn  reso- 
lutio,  horror,  et  sensus  frigoris  ex  dorso  incipiens, 
punc  levior,  nunc  gravior :  brevi  consequuntur 
vertigo,  suspirium,  anxietas,  gravitas  circa  prae- 
.  cordia,  respiratio  crebra.  Paulo  post,  invicem 
modo  friget,  modo  calet  corpus ;  vexant  os  a- 
marum,  cibi  fastidium,  nausea,  imo  saepb  vo- 
mitus  vel  humoris  pituitosi,  vel  fellei ;  subest 
capitis  gravitas  vel  dolor,  artus  lumbique  plus 
minus ve  dolent ;  vultus  varius  pallet,  vel  in 
aliqua  parte  rubet ;  lingua  adhaerescit  faucibus, 

i 

et  albescit;  crebrae  debilesque  micant  arteriae, 
aliquando  sine  norm&;  urina  diluta  est,  somnus 

perturbantur ;  fere  omnes  secretiones  impedi- 
untur  vel  vitiantur  ;  et  frigoris  sensu  decedente, 
corpus  paulatim  magis  magisque  incalescit. 

SECUNDUM  STADIUM. 

Morbo  progrediente,  vires  magis  proster- 
nuntur;  sumrno  calore  corpus  fere  totum  ex- 
ardet;  qui  certa  lege  carens,  plerumque  aequat 
gradum  on  thermometri  Ft. :  vix  ultra  cvn,  aut 
citra  c.  Urget  sitis  importuna ;  dolore  max¬ 
im^  torquentur  variae  partes,  praesertim  caput, 
lumbi,  cruraque ;  cutis  valde  aret,  nonnunquam 
paululum  flavescit,  seu  sparsimerubescit;  lingua 
aret,  et  aliquantum  flavet;  nonnunquam  media 
concava,  atque  extenuata ;  alias  acuta,  contracta, 
et  rubrior  quam  fert  natura ;  nunc  humida  fit, 
et  spumam  lactis,  quod  ad  colorem,  refert :  con- 
trahi  solet  alvus ;  Color  flammeus  urinae  fit,  et 
quantitas  imminuitur :  arteriae  plerumque  circa 
cxx  concitantur.  Functiones  mentis,  pariter 
atque  corporis,  laeduntur ;  sensus  modo  acuun- 
tur,  mod6  torpescunt ;  saepe  delirat  aeger,  stu- 

petve,  praesertim  noctu ;  aliquando  pervigilium 
adest,  et  aures  sonant;  alias  altiores  somni. 

Hujus  stadii  diuturnitas  admodum  diversa 
est ;  dies  duos,  tres,  septimanam,  diutiusve  per- 
severat ;  saepe  adest  accessio  vespertina ;  ali¬ 
quando  neque  haec,  nec  remissio  matutina  fere 
percipitur. 


TERTIUM  STADIUM. 

Post  aliquot,  at  incertos  dies,  ni  morbus 
eonquiescat,  debilitas,  delirium,  vel  stupor  ad- 
augescunt ;  parum  forsan  conqueritur  aeger, 
sed  vultus  moerore  contristatur,  et  lachrymae  ex 
oculis  stillant ;  saepe  muscae  videntur  ante  eos 
volitare,  et  in  veste  miser  floccos  legit,  et  fim- 
brias  diducit ;  at  saepe  supinus  jacet,  et  omnes 
sensus  extern!  internique  hebent ;  dum  urina  al- 
vusque  inscife  redduntur.  Maculae  rubrae  de¬ 
formant  corpus ;  pulsus  nunc  celerrimi  et  exi- 
lissimi  sunt,  ad  cxxx,  etiam  ad  clx  concitati; 
lingua  fusca  et  aspera  fit,  aliquando  fissa;  haud 
rare  adhuc  ruberrima  splendet,  et  laevis,  quasi 

polita  apparet ;  saepe  tremit,  si  ex  ore  trudatur. 
Inter dum  mens  constat ;  aliter,  ob  imbeciilita- 
tem  jam  aeger  obmutescit,  et  neque  audit  neque 
videt.  Aliquando  assiduk  dormit ;  et  inter  dor- 
miendum  dentibus  stridet,  et  murmura  edit,  sed 
vox  debilis  vix  auditur ;  alterutra  vel  utraque 
pupilla  frequenter  patula  et  immobilis  apparet, 
et  palpebrae  non  committuntur;  adest  tendinum 
subsultus;  summa  est  virium  resolutio. 

Morbo  sub  Me  graviore  forma  progre- 
diente,  saepius  etiam  accedunt  serius  ocyusve 
signa  putreclinis ,  (ut  loqui  solent  medici) 
quae  potius  autumno  quam  aliis  tempestatibus 
apparent.  Scilicet,  pessimk  olet  corpus :  lingua 
crass&  tunica  obtecta,  nigrescit;  labra  aspera 

etscabra  desquamantur;  his  et  inter  dentes,  (qui 

* 

sicci  sunt,  et  praeter  solitum  splendent),  humor 
niger  viscosus  inhaeret ;  aliquando  aphthae  ori 
faucibusque  incumbunt.  Saepe  aeger  atra  gra- 
veolentia  sursum  et  deorsum  expellit,  et  uri- 

nam  subnigram  et  cruentam  reddit ;  sanguis  in- 

\ 

terdum  e  naribus  et  gingivis  fiuit ;  vibices  pe~ 

techiaeque  livescunt ;  exulcerationes  ex  vesica- 
toriis  nigrescunt ;  et  corporis  partes  quibus  in- 
cum  bit  aegrotus,  et  labia  interna  ex  pressuri 
dentium,  gangraena  afficiuntur.  Facies  plumbei 
coloris,  squalida,  lugubris,  collabitur ;  nonnun- 
quam  tumet,  atque  hie  illic  rubet;  cutis  frigida 
et  subfusca  est,  circa  frontem  dura  intentaque, 
circa  umbilicum  macra  fit ;  squalidi  ungues  li- 
vent  et  extenuantur. 

I  s 

Tandem,  ins t ante  morte ,  nervi,  maximfe 
vultus,  distenduntur,  vel  resolvuntur ;  singul¬ 
tus  et  vorandi  difficultas  superveniunt ;  sudor 
frigidus  inequaliter  erumpit ;  oculi  in  orbitas  re- 
cedunt,  extrema  et  aures  frigescunt ;  hiat  miser, 
gravissimb  et  creberrime  spirat;  vocem  glutit,  et 
ad  imum  lecti  supinus  delabitur,  cito  in  mortem 
delapsurus. 

Morbus,  de  quo  agitur,  hoc  curriculum  fu- 
nestum  modb  celerius  modb  tardius  absolvit ; 
aliquando,  ante  finem  primae  septimanae,  labo- 
rantem  jugulat ;  saepius  autem  longius  prod u ci¬ 
tin'  ;  symptomata  diversa  gradatim  ingravescunt, 

et  aeger  moritur  pterumque  circa  diem  ix,  xi, 
xiv,  xvii,  xix,  vel  xx,  aliquando  signis  putredinis 
nondum  instantibus  :  apud  nosocomium  Edi- 
nense  aegram  vidi,  quae,  etiam  die  xxxiii,  mor° 
tua  est. 


DECESSIO. 

Pessimo  febris  progressu  absoluto,  nunc 
de  ejus  decessione  felici,  pauca  dicendum.  Sae- 
pius  idoneis  auxiliis  ipso  initio  strenuk  admotis, 
impetus  ejus,  primo,  vel  secundo,  vel  etiam  tertio 
die,  omnino  sedatur,  signis  omnibus,  praeter  all- 
quantulum  languoris,  quiescentibus. 

Morbo  etiam  provectiore,  remedia  acriter 
adhibita  hand  rare  plurimum  conferunt  ad  vim 
febris  frangendam  ;  adeo  ut  calor,  sitis,  et  pul¬ 
sus  imminuantur;  lingua  et  cutis  moiliores  fiant; 
dolores  abeant;  desiderium  cibi,  somnique  dul- 
ces  redeant ;  et  vires  animi  et  corporis  sensim 
reficiantur. 

Si  ad  tertium  stadium  febris  perstiterit,  et 
aeger  ad  sanitatem  rediturus  sit,  linguae  margi- 

nes  paulatim  expurgantar  ;  petechiae  abeunt, 
vel  laet&  rubent;  subito  post  somnos  reficientes, 
febriens  quendam  prae  aliis  cibum  appetit ; 
vultus  serenior  nitet ;  pulsus  tardior,  plenior,  et 
mollior  fit ;  humores  secreti  et  excreti  fluunt  ; 
firmantur  vires  ;  aeger  facilius  loquitur,  in  lecto 
assurgit,  et  promptiiis  se  convertit. 

Rarius  autem  apud  nostrates  videmus  istas 
insignes  crises,  quas  antiqui  descripserunt ;  ali- 
quando  tamen,  observantur  sanguinis  produvia, 
efflorescentiae  variae,  urina  uberior,  sedimentum 
brevi  depositura,  alvi  fluxus,  sudor  lenis,  vel  ab- 
scessus  ;  et  haec  potissimum  circa  diem  iii,  vii, 
xiv,  vel  xx,  accidunt. 

i 

Verum  enimvero,  morbo  hisce  signis  feli- 
citer  finito,  consequuntur  aliquando,  ex  cerebri 
affectu,  dira  varia,  saepe  insanabilia  ;  fatuitas 
scilicet,  gutta  serena,  vel  surditas  \  quae  omnia 
ipse  testatus  sum.  Parit&r  aliquando  febris  lo¬ 
cum  cap  it  dirus  hydrops,  phthisisve  pulmonalis. 
Saep b  quoque  remissione  fallace  decipimur,  et 
aeger,  optimis  signis  praegressis,  ex  improviso 

in  stuporem  illabitur ;  vel  nervorum  resolutione 
aut  distentione,  subito  e  vivis  tollitur  ;  cujus 
ipse  etiam  exempla  vidi. 

SIGNA  ABNORMIA. 

Haec  quidem  plerumque  sunt  febris  con- 
tinuae  symptomata  consueta  ;  haud  rarb  tamen, 
occurrunt  abnormia  signa,  morbi  non  propria, 
quae  febris  typum  variant,  aegrum  plurimum 
torquent,  et  solertiam  medici  mirum  in  modum 
fallunt ;  quia  saep &  caeteris  communibus  indiciis 
oppugnant,  imo  etiam  prorsus  contrariam  me- 
dendi  rationem  flagitare  videntur. 

Febre  ineunte,  subinde  accedunt  signa  pie- 
thorae ,  turbae  minores  virium  t3t  funetionum, 
ictus  arteriae  fortior,  tardior,  plenior ;  calor 
major ;  lingua  arida  et  valde  rubra ;  haec  saepe 
unam  alteramve  seriem  symptomatum  sequen- 
tium  comitantur. 

1 .  Aliquando  instant  vultus  et  oculorum  ru¬ 
bor,  lucis  et  soni  intolerantia,  dolor  atrox  capi¬ 
tis;  et  delirium  ferox  maturiiis  sequitur. 

2.  Neque  rard  enascuntur  dolor  fixus  alicubi 
thoracis,  plena  inspiratione  auctus,  et  spirandi 
difficultas.  Alios  vexat  dolor  abdominis,  tactu 
adauctus,  nunc  umbilicum,  nunc  dextrum  vel 
sinistrum  hypochondrium  adoriens.  Haec  om¬ 
nia  congestionem,  vel  inflammationem  alicujus 
visceris  plerumque  indicant ;  quae  primo  ne~ 
glecta,  saepius  mortem  affert,  vel  in  mala  in- 
sanabilia  desinit 

Interdum  assiduus  vomitus,  diarrhoea,  vel 
signa  dysenteriam  referenda,  urgent ;  interdum 
catarrhus,  et  tussis  crebra  oriuntur. 

Nonnunquam  generis  nervosi  incitatio  pe- 
culiaris  inter  initia  febris  cietur  ;  delirio  sui 
generis  stipata,  nec  penitus  miti>  nec  feroci ; 
huic  instant  pervigilium  assiduum,  aurium  tin¬ 
nitus,  loquela  crebrior  solito  et  confusa,  summa 
irritabilitas,  jactatio,  vultus  admodum  sensilis, 
oculi  vividi,  ardentes,  bine  illuc  voluti ;  pulsus 
celerrimi,  parvi,  et  debiles  ;  man  us,  lingua,  et 
caput  creberrimfe  trementes  :  haec  signa  maxi¬ 
ma  ebriosis  contingunt,  ferfe  ipso  febris  initio, 

saepius  brevl  occidunt,  et  pendere  videntur  pro- 
prii  irritabilitate  cerebri  et  nervorum  parum 
intellects,  sed  statu  alieno  ab  inflammation^ 
necnon  a  delirio  communi  mitiore. 


CAUSAE  PRAEDISPONENTES. 

Omnia,  quae  frangunt  vires,  rite  medici 
inter  ea,  quae  corpus  proclivius  reddunt  ad  fe- 
brem,  annumerant ;  horum  praecipua  sunt, 
morbi  antecedentes,  evacuationes  immodicae, 
vel  (solitae)  suppressae,  fatigatio  animi  corporis- 
ve,  vigilia  diuturna,  longa  inedia,  victus  justo 
tenuior,  pravus  vel  putris ;  acria  studia,  et  vita 
sedentaria  ;  affectus  animi  contristantes  ;  prae 
omnibus  summus  timor  febris  accipiendae.— 
Porro,  Venus  aut  Bacchus  immodicus;  victus 
aequo  lautior,  et  varius,  qui  plenitudinem  no- 

xiam  inducit,  et  bilem  uberiorem  et  acriorem 

*  { 


14 


DXSSERTATIO  MEDIC  A 


facit;  quae,  usu  doctus,  nullus  dubito  quin  per 
se  procliviorem  hominem  ad  febrem  reddat; 
imo  etiam  fortasse  aliquando  morbum  excitet, 
et  cert&  corpus  et  animum  debiiitet. 

- - * — - - Si  mill  assis 

Miscueris  elixa,  simul  conchylia  turdis  ; 

Dulcia  se  in  bilem  vertent,  stomachoq;  tumultum 
Lenta  feret  pituita.  Vides  ut  paliidus  omnis 

Coeua  desurgat  dubia?  quin  corpus  onustum 

* 

B  esternis  vitiis  animum  quoque  praegravafc  un&, 
Atque  affigit  humo  divinae  particulam  aurae. 

Horat. 

Inter  causas  praedisponentes  necnon  refe¬ 
renda  sunt,  aeris  vitia  parum  intellecta,  sed  con- 
tagio  saepk  faventia ;  coelunx  humidum  et  cali- 

r 

dum,  nemp£  typhum  maximk  gignens,  qui  aestati, 
et  autumno  contingit ;  contra,  humidum  et  fri- 
gidum,  e  quo  synochus  oriri  solet,  vere  et  hyeme. 
Hue  etiam  recensenda  sunt,  immunditia 

\ 

humiditasque  domi ;  vel  apud  naves,  carceres, 
aut  alia  loca,  quibus  aer  haud  ben&  afflat ;  unde 
fit,  inter  pau peres  urbanos,  typhum  potissimum, 
et  gravissima  forma,  apparere. 

Haud  alienum  est  notare,  homines,  qui 
nunquam  antea  febre  laboraverant,  et  eos,  qui 
inter  pubertatem  et  annum  quadragesimum  ae- 
tatem  agunt,  aptiores  esse  ad  febrem,  quam  aufc 
majores,  aut  minores  natu. 


CAUSAE  EXCITANTES. 

His  accedentibus,  morbum  facilius  accen- 
dunt  causae  excitantes ;  quarum  praecipuae 
sunt,  Contagium ,  acceptum  ex  aliis  febrientibus, 
vel  fomitibus,  aut  per  pulmones  inspirando, 
aut  in  ventriculum  salivam  devorando,  aut  for- 
tasse  nonnunquam  per  vasa  cutis  absorbentia. 

Necnon  Halitus  e  corporibus  plurimis  aera 
imbuens,  et  exiguo  spatio  inclusus,  qui,  prim6 

contagii  expers,  corruptus,  hoc  tandem  gignit ; 

* 

pari  ratione,  oritur  ex  carnibus  vei  plantis  in 

exiguum  collectis,  maxime  humore  caloreque 
auxiliantibus. 

Quinetiam  Frigns  intensius,  corpori  ant b 
calefacto,  aut  frigescenti  et  quiescenti,  post  su¬ 
dor  ern  adhibitum;  praesertlm  aere  humido  ven- 
toque  adjuvantibus.  Nullus  dubito  quin  frigus 
ipsum  aliquando  synochum  gignat,  qui  forsan 
abiret  in  febrem  contagiosam  latfe  spargendam, 
nisi  aegri  aere  puro  circumdentur.  Hujus  rei 
exempla  saepius  vidi  apud  naves  bellicosas,  ubi 

A 

nautae  excubias  egerint,  vel  in  foros  furtim  sub 
dio  dormierint. 

Subin dk  etiam  causae  praedisponentes  jam 
memoratae  solae  febrem  forsan  excitent ;  at 
nihilosecius  ad  contagii  diros  effectus  semper 
spectandum  est ;  et  etiamsi  tabs  observatio  nil 
prosit,  certe  obesse  nequit. 


Quomodo  hae  causae  genus  nervosum  lae- 
dunt  et  morbum  inducunt,  prorsus  ignoro ;  nil 
itaque  habeo,  quod  proferam  de  natura  et  sede 
febris ;  neque  omnino  banc  difficillimam  medi- 

cinae  partem  illustrarunt  innumerae  ferb  theo 
riae  hactenus  editae ;  quas  etiam  memorare  li- 
mites  quibus  contineor  longe  excederet.  Quod- 
eunque  de  causa  proximA  scripserunt  Hoff- 
mannus,  Boerhaavius,  Cullenus,  Bruno^ 
Darwinus  aliique  recentiores  nil  ferfe  ad  te- 
nebras,  quibus  implicatur?  fugandas  contulit. 

Neque  amplius  docemur  cadaveribus 
inspectis;  viscerum  enim  pravitates  effectus 

V 

potius  quam  causa  mali  existunt;  nunc  hoc, 
nunc  illud,  saepius  nullum  omnino  viscus  cor- 
rumpitur. 


>• 

DIAGNOSIS. 


Omnes  ferfe  morbi  febriles  ineuntes  adeo 
sunt  inter  se  consimiles,  et  frequentissim^  tarn 

r 

C 


/ 

implicita  sunt  indicia,  ut  aliquando,  quisnam 
futurus  morbus  sit,  ephemera  an  typhus;  fe- 
bris  remittens  an  intermittens ;  ad  phlegmasias, 
exanthemata,  an  ad  profiuvia  pertineat,  vix 
peritissimus  primo  praesagire  possit.  Necesse 
est  igitur  ut  sedulb  indolem  mali  invadentis 
scrutemur  inter  noxas  praedisponentes  et  ex- 
citantes;  et  prae  omnibus,  si  contagium  jure 
suspicemur  acceptum  fuisse,  oportet  ut  fontem 
ejus  accuratissime  investigemus  inter  morbos 

tunc  temporis  grassantes.  His  ben&  perpen- 

\* 

sis,  paucis  horis  elapsis,  aliquid  forsan  oriatur 
quod  ex  fumo  lucem  daret,  tenebras  fugaret, 
naturamque  morbi  plenius  illustraret:  et  in¬ 
terim  caute  agendum  est. 

Scire  licet  typhum  mitiorem  interdum 
perquam  obscurum  esse  plures  dies,  saepe 
catarrho  simillimum,  simul  maximfe  contagio- 
sum ;  ingravescens  morbus  facilb  per  signa  jam 
tradita  discernitur. 

Aliquando,  praesertim  iu  juvenibus  et 
plenioribus,  indicia  inflammationis  magis  con- 

spiciuntur ;  at  vero  haec  apprimfe  distinguenda 
sunt  ex  vera  phrenitide,  pneumonia,  hepatitide 
vel  rheumatismo,  singulorum  propriis  signis; 
in  his  plerumque  dolor  localis  prime)  gravius 
torquet,  et  vires  minus  jacent. 


PROGNOSIS. 


Principio  aggressum  gravem  esse,  et  dis- 
crimen  haud  leve  futurum  cognoscatur,  func- 
tionibus  et  corporis  et  mentis  admodum  laesis, 
alta  vultus  anxietate,  horrore,  crebris  tremori- 
bus,  summa  praecordiomm  oppressione,  denique 
pulsu  exiguo,  frequente,  inequali. 

Secundo  stadio,  perieulum  insignitur,  ubi 
pulsus  exsuperet  cxx ;  ubi  adsunt  acrior  calor, 

lingua  vaidb  arida,  rubra  vel  fusca ;  ubi  caput 
graviter  dolet,  aures  sonant,  oculique  lucem 
refugiunt ;  aut,  si  pervigilium  stupor  aut  deliri¬ 
um  maturius  instent;  si  dolor  abdominis,  thor¬ 
acis,  vel  vomitus  assiduus  urgeat,  si  secretiones 
et  excretiones  cohibeantur;  dein,  prima  heb- 
domada  elapsa,  si  frigescat  et  inhorrescat  aeger. 

Tertio  stadio  pariter  timendum,  si  vires 
maximh  prosternantur,  si  oculi  lachryment,  vel 
caligent,  vel  distorqueantur,  vel  altera  vel  utra- 
que  pupilla  dilatetur,  et  inter  dormicndum  pal- 
pebrae  non  i  it b  coeant ;  si  aeger  insensilis  est, 
mussitans,  voce  fere  amissa,  et  supinus  cubet, 
neque  vorare  possit.  Parum  aut  nil  sperandum, 
si  pulsus  vix  enumerandus  sit,  si  digit!  floccos 
carpant,  anhelitus  aegre  trahatur,  aut  resolutio 
vel  distentio  nervorum  instet;  si  abdomen  tu~ 
meat,  et  excretiones  praeter  voluntatem  elaban- 
tur,  aut  corpus  inaequaliter  insudet ;  liaec  enim 
omnia  gravissima  sunt  indicia,  et  summurn  dis- 
crimen  denctant ;  eo  magis,  si  signa  putredinis 
comitentur. 


DE  FEBRE  CONTINUA. 


SI 


Indiciis  prolatis  quae  periculum  ostendunt, 
proximum  est  ut  eas  notas  proferam,  quae  sa- 
lutem  aegro  pollicentur.  Felix  igitur  exitus  est 
futurus,  ubi  febris  jam  mitescere  coeperit,  et 
signa  decessionis  jam  dicta  adsint.  Pari  modo 
non  periclitatur  aeger,  si  mens  ei  constet ;  si 
non  difficulter  spiret,  et  facile  se  in  lecto  vertat, 
vigil  interdiu,  noctu  facile  dormiens ;  si  abdo¬ 
men  sit  molle  et  expers  doloris ;  si  insuper  dejec- 
tio  alvi  probe  figurata  sit,  et  fusca,  vel  si  leniter 
Auat,  neque  supra  modum  foeteat.  Bona  signa 
etiam  sunt,  cutis  mollis  et  aequaliter  insudans, 
urina  copiosa,  et  sedimentum  deponens,  ab- 
scessus  foras  eminens,  vel  pustulae  apod  labra 
vel  nares  erumpentes.  Neque  terrere  debet 
febris,  si  arteriae  infra  cxx  micent,  et  lingua 
fere  naturaliter  niteat,  si  adsit  desiderium  cibi, 
si  nulla  signa  inflammationis  internae  urgeant ; 
denique,  si  surditas  modica  accedat,  aliis  sen- 
sibus  parum  hebetibus. 


DISSERTATIO  MEBICA 


CURATKX 

Nunc  ad  curationem  transeundum  est,  obi- 
terque  monendum  est,  febrem  conatum  naturae 
medicatricem  nunquam  habendam  esse,  neque 
auxilium  ad  corpus  malo  aliquo  liberandum, 
Antiqui  sane,  et  quidam  recentiores  hanc  sen- 
tentiam  ineptam  amplexi  sunt;  et  hinc  cura- 

tione  debili  inerteque  saepius  usi  sunt.  Expe- 

\ 

rientia  autem  nos  planfe  docuit,  febrem  saltern 
amicum  incertum  et  fallacem  esse,  semper  tu- 
tius  acriter,  ad  instar  inimici,  depellendam.  Ad 
hunc  finem  igitur,  medendi  consilium,  ut  opinor, 
quadruplex  est. 

I.  Morbi  cur  sum  quam  primum  sistere, 


\ 

II.  Febre  nihilominus  progrediente,  vim 

ejus  sedare,  et  signa  molestiora  et  abnormia 

/ 

levare. 

s 

IIL  Debilitati  et  putredini  occurrere. 

IV.  Postremo,  decessione  febris  effecta, 
novam  accessionem  praecavere. 

Consilium  primum  et  maximi  moment! 
optimfe  vomitoriis  et  affusione  frigida  absolvitur, 

auxiliis  validissimis  ad  catenam  morbidam  con- 

\ 

festim  solvendam ;  et  de  singulis  in  animo  est 
prius  pauca  generalia  proponere,  quam  cura- 
tionem  propriam  singulis  stadiis  tractarem. 

Vomitoria  igitur  febricitantem  principio 
juvare  diversis  modis  video tur ;  quorum  alii  ma¬ 
nifest^  et  facillimi  intellect^  alii  satis  obscuri 
et  difficiles  explicatu  sunt. 

1.  Perspicuum  est  ea  ventriculum  et  duo¬ 
denum  subito  et  plen&  expurgare  cruditate  et 
sordibus,  nunc  gravibus  irritamentis. 

2.  Stimulant  jecur,  pancreas  et  alia  secer- 
nentia,  unde  eliciuntur  humores  eorum  qui  sive 

sint  in  statu  naturali,  sive  acriores  solito,  melius 
nunc  rejiciuntur  quam  resorbentur. 

3.  Insigniter  et  vehementer  etiam  alia  vis¬ 
cera  abdominis  et  thoracis  agitant,  et  prae  con¬ 
sensu  nervorum,  cerebrum  et  corpus  universum ; 
ebque  tandem  equilibrium  naturale  sanguinis 

V  / 

restituitur,  et  halitus  cutis,  pulmonum,  et  ca- 
vorum  renovatur;  qui  calorem  moderatur,  et 
cor  atque  praecordia  expedit  molestiti.  Haec 
omnia  pariter  determinationes  et  congestiones 
morbidas  praecavent,  spasmos  torporesque  sol- 
vunt,  denique,  felicissime  omnes  actiones  et 
functiones  naturales  redintegrant.  Saepius  me- 
dicis  classis  Regalis  conti  ngit  videre  plures 
nautas  vespere  febricitantes,  qui,  his  remediis 
admotis,  proximo  die  sanantur,  et  protenus  ad 
solita  officia  obeunda  valent,  nuilo  alio  auxilio, 
egentes.  Hoc  confirmant  doctissimi  Blane, 
Trotter  et  Kellie 

X 

*  Blane  on  Diseases  of  Seamen.  Trotter’s  Medicina 
Nautica.  Kellie  on  the  Tourniquet. 

4.  Denique,  nunquam  vidi  aliquid  mali 
e  vomitoriis  oriri,  etiam  cum  impetus  san¬ 
guinis  versus  caput  auctus  fuisse  visus  sit; 
imo  cynanchen,  ophthalmiam,  aliasque  inflam- 
mationes  saepius  vidi  penitus  per  vomitum 
tolli ;  nempe  equilibrio  sanguinis  restituto.  Cer- 
tb  oportet  caveamus,  si  proclivitas  ad  apoplex- 
iam  subesset,  aut  hernia  haud  facilis  reductu, 
aut  gravitas,  aut  ventriculi  irritabilitas  insolita ; 
sunt  etiam  aliae  atque  aliae  proprietates #  in 
hac  re,  quas  scrutari  apprimd  refert  medici ; 
novi  enim  ducem  classis,  qui  nunquam  evomere 
potuit,  etiamsi  quantitatem  fere  periculosam 
tartritis  antimonii,  iterum  iterumque  sumpsisset. 
In  hujusmodi  exempiis  praestant  forsan  affusio 
frigida,  cathartica,  et  alia,  mox  recensenda. 

Affusio  Frigida  remedium  quoque  effica- 
cissimum  est  ad  typhum  invadentem  discutien- 
dum ;  qua  tamen  confiteor  me  rarius  initio  usum 
esse,  sed  ex  quo  ejus  eifectus  felices  intellecti 

*  Heberden.  Comment,  cap.  98. 

sunt,  mediei  perinsignes  comprobarunt  summum 
fructum  inde  percipiendum ;  uti  optimfe  patet 
ex  scriptis  Currei,  ingenio  literisque  praeclari. 

Primo  aut  secundo  die  adhibita,  morbum 
saeph  penitus  solvit;  idem  etiam  tertio  aut 
quarto  die,  aliquando  evenit;  sed  serius  admota 
raro  finem  malo  tam  cito  imposuit.  Itaque 
quo  citius  ad  afFusionem  confugiatur,  eo  melius. 
Vespere  optimfe  proderit,  cum  caiore  exardeat, 
areatque  cutis;  sed  etiam  iteranda,  quando- 
cunque  calor  plurimum  urgeat. 

Nequaquam  ad  hoc  auxilium  confugere 
licebit,  ni  corpus  praeter  solitum  caleat,  cum  e 
sensu  aegri,  turn  thermometro  admoto.  No- 
cebit  etiam,  si  aeger  valde  timeat,  si  tussi  vel 
catarrho  laboret,  si  dolores  rheumatici,  vel  in- 
flammatio  alicujus  partis  torqueant;  sed .  prae- 
sertim  sudor  ienis  afFusionem  vetat,  quia  ipsius 
vaporatio  brevi  corpus  refrigerabit ;  scire  licet 
vaporem,  (calorici  capacissimum  ut  chemici 
compererunt,)  undique  id  sorbere,  neque  hoc 
naturae  opus  temerb  esse  cohibendum. 

Quod  ad  caloris  gradum  attinet,  ex  xl°  : 
instrument!  Ft.  ad  lxv°  variare  potest. 

Lenius  re  medium  est  aftusio  tepida,  sed 

4 

minus  efficax  ad  febrem  discutiendam ;  hoe 
consilio,  a  gradu  lxx  ad  xcvn  ea  utendum. 

Quomodo  affusio  tollat  febrem,  nil  certi 
habemus  :  planb  summovet  calorem ;  et,  ut  vo- 
mitus,  forsan  proficit,  concutiendo  et  incitando 
nervos  vasaque,  et  deter minationibus  morbidis 
obviam  eundo.  Certe  plerumque  paulo  post 
affusionem  rite  institutam,  pulsus  tardiores  et 
validiores,  spiritus  liberior,  lingua  humidior  eva~ 
dunt;  anxietas  evanescit;  calor  plurimis  gradibus 
decrescit;  sitis  decedit;  cutis  halitus  restituitur; 
et  dulces  placidique  somni  eonciliantur. 


PRIMUM  STADIUM. 

His  seneralibus  de  vomitu  et  affusione 
frigida  praemissis,  nunc  ad  methodum  modem!  i 
singulis  stadiis  propriam,  qua  ij>se  saepius  feliei 
exitu  usus  sum,  descendam.  Hoc  autem  ne- 
cessarias  facit  quasdam  iterationes,  vix  profectd 

evitandas ;  si  quidem  in  aniino  habendum  est,  nos 
aliquando  non  in  auxilium  advocari,  antequam 
secundum,  imo  etiam  tertium  stadium  institerit ; 
quae  subinde,  re  ita  se  habente,  partem  cura- 
tionis  primo  stadio  idoneae  flagitant,  (at  manu 
parciore  et  cautiore  adhibendatn). 

Adulto  vegeto,  quam  primum  post  aggres- 
sum,  solitus  sum  felicissimo  eventu  ad  hi  here 
tartritis  antimonii  grana  duo  in  aqua  soluta,  quae 
una  vice  assumpta,  fer&  semper  vomitum  am- 
pliorem  cient,  et  apud  nostrates  optima  prosunt. 

Si,  quod  rarissimfe  accidit,  nimis  copiosus 
vomitus  evadat,  et  pallor  et  languor  sequerentur, 
dandum  paululum  spiritus  distillati  et  aquae;  vel 
spiritus  cinnamomi  semiunciam,  cum  Tinct.  opii 
gut.  xv ;  et,  si  nimis  crebraalvi  ductio  incitetur, 
addendum  cretae  scrupulum.  Haec,  ut  saepissi- 
me  expertus  sum,  rarius  oriuntur,  si  una  vice  am- 
plior  quantitas  jam  dicta  statim  assumatur, 
quam  ubi  exiguae  subinde  iteratae,  quae  nau¬ 
seam  cient,  adhibeantur  ;  ita  adhibita  vomitoria 
saepe  inutiliter  vires  infinnant,  neque  perficiun- 

tor  agitatio  subita,  aliique  effectus  salutares, 
quae,  ut  dixi,  saepe  penitus  morbum  discutiunt. 

In  debilioribus,  et  ubi  mobilitas  vel  irrita- 
bilitas  ventriculi,  vel  alvi  tluxus,  mature  urgeant, 
Ipecacuanhae  pulveris  grana  xv  ad  xxv,  vel 
ejus  vini  drachmae  sex  ad  decern  antimonio 
praestant,  et  haustus  supra  dictus  sequatur. 

Vomitus  semper  utilior  est,  si  nil  bibat  ae~ 
ger,  dum  vomere  inceperit;  et  si  tardus  fuerit 
ventriculus,  immisso  in  gulam  digito  vel  penna, 
melius  vomitus  ciebitur,  quam  iterata  dose,  quae 
forsan  aliquando  necesse  esset :  Tandem  vomit u 
incipiente,  baud  sine  fructu  plenius  assumatur 
infusum  calidum  et  tenue  anthemidis  nobilis. 

Quod  ad  tempos  voinendi  attinet,  ves- 
pertinum  optime  convenit,  quum  aeger  multurn 
sordis  biliosae  ejicit,  et  brevi  melius  se  habet; 
sed  aliquando  magnopere  levatur,  nihilo  corrupto 
ejecto,  uti  observavit  Sydenhamus. 

Ventriculi  turbis  sedatis,  accipiat  aeger  in 
ad  vi  grana  submuriatis  hydrargyri ;  et  decubi- 
turus,  hunc  haustum ;  mox  inde  epota  semilibra 

decocti  hordeati  vel  avenacei,  vel  seri  lactis 
calidi. 

Aquae  acetitis  ammoniae  unc .*  fs 

Yini  tartritis  antimonii 

Spiritus  aetheris  nitrosi  utriusq  :  gut :  xi. 

Aquae  cinnamomi  drachm:  vi.  m.  f.  h. 

Postridih  mane,  multo  magis  valere  aeger 
solet ;  pulsu  lentiore  ;  lingua  et  cute  humidis 
mollibusque ;  vultu  magis  naturali ;  et  calore 
imniinuto.  Sed  nunc,  nisi  plures  dejectiones 
habuerit,  sumat  alicujus  salis  medii  drachmas 
sex,  vel  pulveris  jalapii  semidrachmam,  et  ite- 
rum  minorem  ejusdem  modum,  tertia  quaque 
hora,  donee  alvus  plenissimb  solvatur. 

In  validioribus,  submurias  hydrargyri  est 
iterandus  si  opus  sit;  nam  inter  principia  sem¬ 
per  notavi  alvum  astrictam  plurimum  nocuisse  ; 
contra,  liberrime  solutam  admodum  juvasse ; 
prorsus  igitur  assentior  sententiae  viri  summi 
Jacobi  Hamilton,  qui  optime  de  hoe  gravi 
argurnento  disseruit. 


*  Hamilton  on  Purgative  Medicines. 

Hac  curatione  nil  haereo  asserere  me  conl- 
plures  febres  statim  intercidisse,  etiam  ubi 
constiterit  contagio  has  ortas  fuisse,  apud 
Naves  Harpy ,  La  Nymph  c,  Boadicca,  Superb , 
&c. ;  et  collatis  febricitantium  exemplis,  quae 
in  tabulis  conscribere  solebam,  comperi  ex 
cxcii  aegris,  cxxxn  media  supra  dictis  cu¬ 
rates,  prime,  hebdomada  convaluisse ;  ubi  primo 
vel  secundo  die  post  febrem  ineuntem  ha.ec  cu~ 
ratio  instituta  fuerit.  Postea,  incertior  est  ejus 
fructus ;  sed  serins  adhibita,  catenam  morbidam 
aliquando  penitus  fregit,  et  fere  semper  in¬ 
firm  avit. 

SECUNDUM  STADIUM. 

Si  non  ante  secundum  stadium,  aegrotum 
viserimus,  auxiliis  jam  dictis,  plus  minusve,  pro 
viribus,  caute  est  utendum ;  quod  si  morbus 
aliquot  dies  perstiferit,  nulla  hactenus  prolata 
certo  pollicentur  ejus  resolutionem ;  quae  tamen 
saepe  efficitur,  qt  semper  tentanda  est.  Si  nihil- 
ominus  febris  progrediatur,  nunc  locus  est  re- 
gimini  antiphlogistico,  remediisque  idoneis  ad 


52 


D ISSERTATIO  MEDICA 


ad  calorem  et  impetum  febriiem  moderandos ; 
sed  ni  apprime  opus  sit,  nempe,  signis  abnor - 
mibus  (1,  2.)  acriter  urgentibus,  nequaquam 
convenit  venam  secare. 

Omnia  stimulantia  vitanda ;  qualia  sunt  ca~ 
lor,  colloquia,  cogitatio,  strepitus ;  quies  prap- 
cipienda ;  et  si  opus  sit,  aures  conferciendae ; 
an  tenebrae  praestent  modicae  luci,  anceps  haer- 
eo ;  alium  enim  ilia,  alium  hae,  magis  turbant ; 
“  optimum  itaque  est”  ut  scripsit  Celsus  cc  ut- 
u  rumque  experiri,  et  habere  eum  qui  tenebras 

i 

“  horret,  in  luce,  eum  qui  lucem,  in  tenebris.” 

Aer  semper  purissimus  est  servandus  ;  cu- 
biculum  amplissimum  debet  perflatum  continu¬ 
um  aurarum  frigidularum  accipere ;  quae  ta- 
men  non  rite  ex  hiatu  affiant  ipsi  aegro ;  aliter 
frigus  non  metuendum.  Gestatio  sub  dionequa- 
quam  laedit  febrientes  ;  qui,  pro  re  nata,  bene 
moveantur  hinc  aliorsum,  devecti  enim  ex  navi- 
bus  ad  nosocomium  nunquam  patiuntur,  et 
plerumque  recreantur. 


IDE  FEBRE  CONTINUA. 


33 


Ad  munditiarn  summa  cura  attendendum 
est ;  et  non  modo  ad  corpora  et  vestes  aegro- 
tantium  respiciendum,  sed  etiam  ad  eorum  cu- 
bicula  et  lectos :  Stercus  et  urina  citissim^  sunt 
amovenda ;  perutile  itid&m  est  cubiculum  fu- 
in  igare  vaporibus  ex  acidis  nitrico  et  acetico ; 
sic  enim  cavetur,  ne  contagione  grassetur  mor¬ 
bus  ;  et  quum  compertum  sit  ignem  optimb  per- 
flatum  aeris  promovere,  aliquandiu  quotidie  uti- 
liter  focus  accenditur,  fenestris  patefactis. 

Nunc,  si  nil  obstaret,  solebam  in  hoc  stadio 
adhibere  (praesertim  ubi  signa  plenitudinis  et 
inflammationis  adessent)  nitratis  potassae  grana 
x  ad  xx  cum  tartritis  antimonii  sexta  vel  quar- 
ta  parte  grani,  quarta  quaque  hora;  si  minis 
irritent,  quod  rarius  accidit,  haustus  effervescens 
vel  supertartris  potassae  cum  carbonate  sodae 
anteponatur;  vel  si  typhus  grccoior  planibs 
notetur,  aqua  acetitis  ammoniae  cum  mistura 
camphoratd,  et  spiritu  aetheris  nitrosi. 

Alvus,  in  decursu  hujus  stadii,  semper 
quotidie  bis  plenius  descendere  debet,  ope  sub- 

muriatis  hydrargyri,  et  salium  mediorum ;  qua- 
les  sunt  sulphas,  vel  phosphas  sodae,  sulphas 
magnesiae,  &c.  Si  his  rebus  non  laxetur  ven¬ 
ter,  pulvis  jalapii  compositus  et  enemata,  max- 
imo  cum  commodo  in  auxilium  vocentur ;  nun- 
quam  timendum  plurimum  alvum  expurgare, 
et  oportet  subinde  abdomen  tractemus,  et 
nosmet  dejectiones  inspiciamus ;  saepe  enim  ab 
abstantibus  decipimur,  qui  credunt  non  opus 
esse  dejectionibus  plenioribus,  quippe  quia  aeger 
vix  cibos  solidos  devoraverit. 

Opii  usum  laudare  nequeo  primis  stadiis, 
ni  id  postulaverint  signa  abnormia;  saepius 
cnim  excretiones  et  secretiones  impediendo  no- 
cet,  turn  calorem,  sitim,  vertiginem,  nauseam, 
doloremque  capitis  adaugendo :  itidem  inertiam 
alvi  inducit,  aeque  ac  absorptionem  acris  bilis 
aliarumque  sordium,  quae  rectius  ejiciuntur  : 
saepius  quoque  usu  doctus,  cognovi  opium  po- 
tius  somnos  arcere,  quain  conciliare.  Quod 
si  cogar  hoc  auxilium  dare,  semper  adjungo 

vel  submuriatem  hydrargyri,  vel  oxydum  an- 
timonii  cum  phosphate  calcis,  prout  opus  esset ; 
et  postridie  solicitus  alvum  purgo.  Jam  pri- 
mum  equidem  medicinam  faciens,  liberrimb  opio 
usus  sum  initio  morbi,  ad  somnum  moliendum ; 
sed  malis  supra  dictis  perspectis,  hanc  consue- 
tudinem,  (nisi  in  exemplis  mox  memorandis), 
omnino  reliqui ;  neque  dubito  quin  Brunonis 
discipuli,  opii  et  incitationis  nimio  et  intem- 
pestivo  usu,  in  morbis  acutis  muitos  occiderunt. 

Galore  novae  accessionis  urgente,  affusio 
vel  lavatio  frigida  aut  tepida,  adhibenda  est; 
et  siquando  ardeant  quaedam  prae  caeteris 
partes,  linteola  aqua  frigida,  vel  aceto  imbuta, 
imponenda.  Neque  multis  vestimentis  strangu- 
landus  aeger,  sed  admodum  levibus  tanturn- 
modo  velandus. 

Ad  sitim  restinguendam,  et  ad  diluendum, 
potus  frigid  us  tenuisque  nunc,  petente  aegro, 
libeiA  dandus,  frequentissimb  mutandus ;  si  qui- 
dem  brevi  unum  fastidiat,  neque  omnes  febri- 

entes  eundem  appetunt.  Utilissima  sunt  decoc* 
turn  hordei;  cerevisia  tenuis;  aqua  pura,  vel 
quae  pane  tosto,  melissa,  vel  pomis  crudis  con- 
cisis,  vel  tamarindis  imbuta  est.  Eodem  valet 
potus  ex  acido  citrico  aut  tartarico  confectus, 
vel  ex  conserva  ribesiorum  soluta;  sed  prae 
omnibus  aptissimus  et  plerumque  gratissimus 
est  aqua  carbonatis  sodae,  cum  succo  limonum 
et  syrupo  capillairc  dicto,  subito  commista, 
et  jam  spumans  epota. 

Quod  ad  cibum  vero  attinet,  aegri  nunc 
temporis  nec  multum  appetunt,  nec  facile  fe¬ 
rn  nt,  nec  ritb  concoquunt ;  hoc  stadio  igitur 
parcissimb  concedendus.  Aptissima  sunt  poma 
assa,  aurantia,  uvae,  fructus  alii  maturi,  et  de- 
cocta  farinarum ;  ac  febre  quidem  increscente, 
hie  solus  idoneus  cibus  est :  rectius  enim  inquit 
princeps  medicorum,  “  Irnpura  corpora,  quo 
“  plus  nutriveris  eo  rnagis  laedes,  et  facilius  est 
“  poturefici,  quamcibo.”# 


*  Hippocratis  Aphorismi. 

SIGNA  ABNORMIA. 

Haec  sunt  remedia  secundo  stadio  ido- 
nea;  sed  antequam  ad  tertii  curationem  transi- 
.rem,  nunc  loquendum  est  de  auxiliis  propriis 
quae  haecce  signa.  postularent ;  quia  eorum 
quaedam  maximh  sub  initio  febris  eveniunt. 

Scilicet,  symptomata  plethorae  et  incita- 
tionis  majoris  comitantia  seriem  lm.  vel  2m. 
detractionem  sanguinis  primo  plerumque  ex- 
petunt,  quae  saepe  tutd  adhibetur,  aegro  prae- 
sertim  juniore.  In  hujusmodi  exemplis  igitur 
unciae  vi  ad  xir  ex  ampla  plaga  caut&  semei 
eliciendae  sunt  pro  effectibus,  atque  aegri  viri~ 
bus  et  consuetudine.  Cavendum  autem,  ne  ni- 
miam  sanguinis  abstrahendo,  magnam  debili- 
tatem,  semper  valde  timendam,  indu camus :  in- 
terdum  implicatio  rerum  nos  mopes  consilii 
facit ;  et  quid  faceremus,  vena  incidatur  necne, 
semei,  an  saepius,  penitus  dubitamus ;  si  enim 
aegrotus  debilior  esset,  et  aliquot  dies  febricita- 
verit,  vetari  videtur  haec  exinanitioj  durn  con- 


38 


BISSERTATIO  MEDICA 


tra  metos  est,  vena  non  incisa,  ne  inflammatio 

occideret :  re  ita  se  habente,  tutius  sanguis  a 

* 

parte  dolente  solummodo,  hirudinibus  vei  cu- 
curbitulis  cruentis,  prout  opus  esset,  detrahi- 
tur#.  Postea  fomenta  et  amplum  vesicatorium 
quarn  prim  urn  parti  adrnovenda  sunt,  caeteris 
jam  dictis  remediis  simul  adhibitis. 

Si  delirium  ferox  (primi  generis)  accedat, 
arteria  temporalis  ejus  lateris,  cujus  oculus  ma- 
gis  rubet,  summo  fructu  inciditur  ad  sanguinis 
uncias  iv  detr  actionem  :  tunc  juvant  hirudines, 
vesicatorium  nuchae  admotum,  et  pediluvia; 
dum  ipsi  capiti  raso,  aqua  frigida,  vel  acetum, 
spongia,  vel  iinteolis  applicetur,  vel  etiam  spi- 
ritus  distillatus,  qui  vaporatione  refrigeret. 

Delirium  seeundi  generis  minimb,  me  ju- 
dice,  exinanitionem  hujusinodi  desiderat ;  nam 
in  uno  exemplo  mors  brevi  consecuta  est  venam 
sectam  a  medico,  die  febris  tertio ;  et  ipse  vidi 
sanguinem  detractuin  prorsus  vacasse  super- 
licie  conacea.  Hie  potius  utendum  calidario, 


*  Celsus  de  Cucurbitulis. 

vel  lavatione  tepida :  postea  caput  rasum  ca* 
lida  fovendum,  et  vesicatorium  ei  applicandum  : 
optimb  etiam  prosunt  alia,  quae  conveniunt 
delirio  miti,  (quod  saepe  oritur  ex  inopia  san¬ 
guinis  in  cerebro).  Qualia  sunt  opium,  casto- 
reum,  spiritus  aetheris  sulphurici,  camphora  si- 
miliaque  ;  porro  vinum  paulatim  auctum. 

Tussis ,  quae  saepe  multum  febricitantem 
vexat,  trochissis  ex  opio,  prout  opus  sit,  levanda 
est ;  vel  tincturae  opii  guttis  sex  sumptis,  mu- 
cilagine  aliqua,  uti  seminum  lini,-  altheae,  vel  mi- 
mosae  niloticae;  vel  lacte  amygdalae.  Noctu, 
si  opus  sit,  opii  granum  unum  vel  duo  cum 
antimonio  juvabit;  et  ad  sputum  promovendum 
inhalet  aeger  vaporem  aquae  tepidae. 

Vomitus.  Si  biliosus  esset,  primb  adbi- 
benda  vini  ipecacuanhae  semiuncia;  postea 
purgantia  jam  tradita.  Si  ex  acore  oriatur, 
semidrachma  magnesiae  cum  spiritus  ammo¬ 
niac  compositi  guttis  xxx,  ex  aqua  cinnamomi : 
si  gastritidem  suspicemur  incipientem,  hirudines 

plurimae,  vesicatoria  et  fomenta  admovenda 
sunt  Cum  ex  mera  debilitate  vel  irritabilitate 
provenerit,  haustus  salinus  jam  spumans  benk 
sumitur  singulis  lioris  cum  opii  semigrano  sub 
pilulae  forma.  Vidi  aliquando  drachmam  sul- 
phatis  magnesiae  auxilio  esse,  singulis  horis,  as- 
sumptam,  ex  infuso  rosae  gallicae,  caeteris 
frustra  adhibitis.  Aliis  magis  conveniunt  aether 
sulphuricus  et  linimentum  camphoratum  cum 
tinctura  opii,  regioni  epigastricae  admotum, 
et  fotus  calidus ;  his  nil  proficientibus,  tandem 
vesicatorio  utendum. 

Diarrhoea .  Cavere  licet,  dum  vires  per- 
stent,  ne  alvus  coerceatur,  quae  nuper,  sponte, 
leniterque  fluxerit ;  nam  saepe  praestat  ut  au- 
xiliemur  naturae.  Debemus  ipsi  dejectiones 
inspicere;  si  enim  parcae  et  mucosae  sint, 
sales  medii,  vel  rheum  palmatum  rite  primo 
dantur;  si  albescant,  submurias  hydrargyri; 
rarb  quidem  nocebit  magnesiae  scrupulum  cum 
pulveris  rhei  gr.  xv  ex  aqua  cinnamomi,  as- 
sumptum,  priusquam  astringentia  adhibeantur. 

Postea,  diarrhoea  perstante,  juvabit  potio 
carbonatis  calcis  cum  tinctura  opii,  vel  elec- 
tuario  mimosae  catechu,  interdiu  ;  et  noctu,  hora 
somni,  pulvis  ipecacuanhae  compositus.  Saepe 
obscura  inflammatio  membranae  mucosae  no- 
tas  infelices  gignit,  dysentericis  similes ;  itaque, 
si  abdomen,  tactus  impatiens,  tumeat  et  doleat, 
utendum  hirudinibus,  fotu  et  vesicatoriis. 

Difficultas  urinae ,  quain  incitant  vesica- 
toria,  solvitur  diluentibus,  solutione  mimosae 
niloticae  cum  camphora,  oleo  ricini,  enemati- 
bus,  fomentis,  et  opio. 

Si  abscessus  in  febris  decursu  extrorsum  pro- 
mineat  et  fkictuet,  sine  mora  incidendus ;  nun- 
quam  repellendus,  ne  metastasis  ad  partes  vitae 
necessarias  fieret :  et  nequaquam  dubito  quin  ea 
saepe  accidat,  id  quod  profectd  in  variis  morbis 
acutis  visum  est :  non  sanb  opinor  materiam,  sed 
actionem  morbidam  ab  altera,  ad  alteram  par¬ 
tem  transferri ;  eujus  rei  quaedam  documenta 
subjungere  liceat. 

F 

Memini  apud  nosocomium  Sancti  Thomae* 
duo  exempla  inflammationis  membranae  tra« 
chealis,  cynanchen  parotidaeam,  subito  dece- 
dentem,  consequentis,  quae  (medicamentis  et 
bronchotomia  incassum  tentatis)  repentfe  aegros 
jugulabat,  etiamsi  uterque  validissimi  habitus 
esset.  Sectis  cadaveribus,  membrana  nova  in 
animae  fistulis  inveniebatur,  ei  similis  quae 

spiritum  impedire  solet  in  cynanche  tracheali. 

/ 

Vidi  etiam,  pneumonia  subitd  decedente, 
magnum  abscessum  illico  factum  juxta  anum, 
(tandem  in  fistulam  desinentem)  et  quern  sup- 
purantem  ferro  secui ;  quando  omnia  signa  pec¬ 
toris  oppressi  evanuerunt.  Hoc  accidebat  apud 
navem  bellicosam  Euryalus  nauclero,  qui  tri- 
ennio,  ulcere  infeliciter  sanato,  et  phthisi  pul- 
monum  repentb  ilium  adoriente,  Londini  mor- 
tuus  est. 

In  nave  Iris  apud  oras  Africae,  Doctore 
G.  Kellie  primo  medico,  me  ipso  tunc  tem- 
poris  secundo,  curavimus  juvenem  gallicum 

hello  captum,  cui  post  pollicem  amputatum, 
febris,  cum  signis  pneumoniam  referentibus,)  ao 
cidebat;  omnia  in  pejus  ruebant,  pulsu  cxl, 
spiritu  laborioso,  et  tandem  vespere  aegrum 
reliquimus,  parum  sperantes  ilium  vivum  fore 
mane.  Valde  tunc  mirabamur  eum  facilius 
spirasse,  pulsu  equo  et  tardiore ;  et  pede  in- 
specto,  invenimus,  sub  cuticulct  plantae,  circiter 
uncias  quatuor  puris  tenuis ;  quod  nocte  ultimi 
factum  erat;  siquidem  pridie,  exigua  saniei 
copia  solummodo  in  vulneris  superficiem  con- 
spiciebatur.  Pulmonibus  levatis,  citb  postea 
aeger  convaluit,  et  vulnus  sanatum  est 

TERTIUM  STADIUM, 

His  prolatis  de  signis  abnormibus,  nunc  a- 
gendum  de  pessimo  stadio,  in  quo,  debilitate 
increscente,  aegri  vires  summa  cur4  susti- 
nendae  sunt,  ne  succumberent ;  et  hoc  stadio 
aeque  ac  in  aliis,  varia  assidu£  adhibenda 
sunt,  quae  conjuncta  op  time  conveniant,  et 

maximfe  valeant,  etsi  separatim  parvi  vide- 
antur. 

Quamvis  indicia  inflammationis  adhuc  per- 
stent,  locus  non  est  venaesectioni ;  at  nonnun- 
quam  (sed  rarius)  ipso  initio  huius  stadii,  si  res 
urgeat,  duae  vel  tres  hirudines,  et  postea  vesi- 
oatorium,  parti  dolenti  et  incalescenti  aptb  ad- 
moveantur,  ut  apud  curationem  signorum  abnor- 
mium  jam  fusius  dixi. 

Si  vomitum  ciere  necesse  esset,  prae  nau¬ 
sea,  ore  amaro,  bilis  vomitione ;  at  praesertim 
si  non  ante  adfuissemus,  ventriculus  tuto  exone- 
retur  viiii  ipecacuanhae  semiuncia,  ni  virium 
ultima  resolutio  vetet. 

Alvus  debet  semel  vel  bis  die  leniter  de- 

» 

scendere ;  ad  quod,  si  opus  sit,  duo  vel  tria 
grana  ampliusve  submuriatis  hydrargyri,  pro  re 
nata  assumpta,  optime  valebunt ;  et  sales  medii 
ex  aqua  menthae  vel  cinnamomi ;  vel  infusum 
sennae  et  tamarindorum :  subinde  etiam  ene- 
mata  in  alvum  cum  summo  fructu  infunduntur. 
Si  urina  non  rcddatur,  fovere  pubem  aqua  tepi- 

da  debemus,  qua  incassum  tentata,  ill  am  elicere 
ope  idonei  instrumenti  necesse  est ;  aliquando 
enim,  prae  torpore,  non  sentit  aeger  stimulum 
vesicae  plenae. 

Si  calore,  totum  corpus,  ve]  quae  vis  pars 
exardeat,  lavatio  frigida ;  sed  viribus  valde  irn- 
minutis,  tepid  a,  adhibeatur. 

His  factis  reliqua  spes  omnis  posita  erit 
in  leniter  febrientem  stimulando,  ad  quem  fi- 
nem  expediunt,  mistura  camphorata  cum  acetite 
ammoniae  et  spiritu  aetberis  nitrosi ;  vel  haus- 
tus  effervescens  (e  citrate  potassae)  cum  spiritus 
cinnamomi,  aut  nucis  moschatae  drachmis  dua- 
bus ;  aut  idem  cum  tincturae  lavendulae  guttis 
triginta.  Pariter  conveniunt  olei  volatilis  cas- 
siae  guttae  duae,  cum  saccharo,  vitello  ovi  et 
aqua  paratae. 

Jactatio,  pervigilium,  delirium  mite,  et  sin¬ 
gultus  saepe  levantur  aqua  tepida  capiti,  vei 
pedibus  admota ;  prosunt  etiam  guttae  triginta 
ad  sexaginta  tincturae  opii ;  et  memini  castorei 
scrupulum  cum  spiritus  aetberis  sulphurici 

drachm^  ad  somnos  conciliandos  mul turn 
contulisse. 

Sed  omnium  incitantium  potentissimum 
est  Vinum ,  et  plerumque  aegro  gratissimum. 
Incipiendum  est  b  parvis  quantitatibus,  (paula- 
tim  augendis)  et  dilutis  vel  aqua  frigida,  vel  variis 
jam  memoratis.  Medius  modus  est  plerumque 
circiter  semilibram  ad  libram  indies ;  sed  quan- 
titas  idonea,  effectibus  ejus,  morbi  diuturnitate, 
proclivitate  ad  putredinem,  desiderio  aut  fasti- 
dio,  et  consuetudine  ipsius  aegri  omnino  pen- 
debit.  Si  ventriculum  non  perturbet,  neque 
calorem  neque  delirium,  nec  rubores  faciei  au- 
geat ;  si  aeger  reficiatur,  avid&  hauriat,  et  plus 
petat ;  si  pulsus  tardior,  plenior  neque  frequen- 
tior  inde  fiat,  somnique  concilientur ;  tunc  tuto 
et  aptissimo  est  auxilio ;  tunc  liberiore  manu 
meracius  dilutiusve  porrigendum. 

Si  ventriculus  aut  palatum  vinum  respuat, 
spiritus  gallicus  cum  aqua,  succo  citrico,  sac- 
charo  et  moschat&  myristica,  vel  aliquando  ce- 
revisia  meracior,  concedantur. 

Hoc  tempore  parcfe  sumat  aeger  jusculum 
carnis  gallinaceae,  vel  gelatum  pedis  vitulini; 
vel  farinas  quasdam  ex  plantis  derivatas,  (quae 
anglicfe  vocantur,  sago,  tapioca ,  arrow  root)  coc- 
tas,  et  paratas  cum  saccharo  vinoque,  vel  spi- 
ritu  distillato;  etiam  utatur  fructibus  gratissi- 
mis  ad  libitum.  Si  vires  maximk  prosternantur, 
et  torpor  vel  stupor  adsit,  necesse  est,  leni  ser~ 
mone,  aegrum  subinde  solicitare,  ut  haecce  ali- 
menta  blanda  capiat,  quae,  ventriculum  stimu- 
lando,  et  acria  in  intestinis  diluendo,  nonnun- 
quam  adjuvant,  etiamsi  non  penitus  conco- 
quantur :  aptissim^  sorbeantur  ex  calice  longo 
tubo  instructo.  Cavendum  autem  simul,  ne 
ventriculum  gravemus;  neve  dulces  levesque 
somnos  turbemus,  qui  saepfe  optima  aegrum 
recreant,  et  febrem  feiicissim£  solvunt.  Ne- 
que  denegandi  sunt  alii  cibi  si  nunc  ve« 
hementer  exoptet  febriens ;  potius  consul- 
endum  ejus  desideriis,  quae  saep£  cum  lingust 
nitente,  salutis  reducis  sunt  priina  indicia;  et 
ventricuio  tempestiv&  adjuto,  corpus  universum 


48 


DISSERTATIO  MEDICA 


cito  beneficii  particeps  fit.  “  Optimum  medi- 
u  camentum,  inquit  Celsus,  est  cibus  opportune 
“  datus,  qui  quando  primum  dari  debeat, 
“  quaeritur.” 

Praeterea  multum  valebit  aegrum  hortari 

ut  sit  bono  animo,  et  alio  omni  modo  tollere 

* 

et  revocare  ejus  animum,  “  spemque  me- 
“  tumque  inter  dubium.”  Est  itaque  medici 
et  adstantium  simulare  spem  vultu,  et  mollibus 
blandisque  sermonibus,  fiduciam  jacentern  eri- 
gere :  pariter  monendi  sunt  cognati,  (qui  saepe 
fiebili  voce  atque  ploratu,  metum  mortis  injici- 
ant),  ut  nil  dicant  nisi  quod  spe  salutis  conso- 
letur.  Interdum  san£,  morbo  diutius  perstante, 
observavi  hos  adstantes  de  salute  aegri  tandem 
penitus  desperare,  et  eventum  funestum  tran¬ 
quilly  expectantes,  auxilia  necessaria  omittere ; 
edque  ni  assidui  intersimus,  et  eos  ad  officium 
excitemus,  miser  prae  tali  incuria  cito  succum- 
beret  aliter  forsan  sanabilis.  Nunquam  ergo, 
vita  ipsa  perstante,  desperandum,  neque  mo- 
limina  remittenda ;  mirabilia  enim  exempla 

galutis  redeuntis,  post  ultima  febris  pericula, 
haud  rarb  contingunt. 

Febre  jacens  creberrimfe  invisendus,  et 
attentissimis  oculis  saepissimfe  contemplandus ; 
magnae  enim  improvisaeque  mutationes  non- 
nunquam  puncto  temporis  accidunt;  atque,  quod 
nunc  optimo  est  auxilio,  paucis  horis  elapsis, 
pessimo  sit  exitio ;  nempk  alvus  vel  sudor  coi- 
liquans  aliave  nova  mala  inopinata  oriri  possunt; 
imo  etiam  ex  remediis  jam  adhibitis.  Contra 
occasiones  opportunae  aegro  succurrendi  ali- 
quando  repente  eveniunt,  quae  brevi  elabantur, 
nunquam  fortasse  rediturae. 

Apud  navem  Harpy ,  foemina,  circiter 
mensem  post  partum,  febre  contagiosa  cor» 
repta  fuit;  et  nullo  emetico  (propter  puerpe- 
rium  recens),  primo  adhibito,  fere  ab  initio  ven- 
triculus  cibos,  vinum  atque  medicamenta  sta~ 
tim  respuit?  prae  irritabilitate,  quam  nihil 
potuit  sedare.  Omnigena  remedia  frustra  ten- 
tata  sunt  ad  vomitum  cohibendum,  et  misera 

delapsa  est  in  maximam  debiiitatem,  ut  die 
xvii  a  febris  accessione,  earn  mortuam  esse  mi- 
hi  nunciabatur.  Statim  anxius  accurri :  pulsum 
conquievisse  cognovi ;  facies  et  labra  sua  palles- 
cebant ;  non  spirare  videbatur ;  sed  adhuc  cor 
ipsum  sub  manu  mea  saliebat,  quo  ipso  puncto 
temporis,  spiritum  distillatum  et  aquam  tepi- 
dam  auxilio  advocavi,  id  quod  ope  cochlearis, 
aegre  in  gulam  intromisi.  Sequebantur  faciei 
nervorum  distentiones ;  aegra  ab  imo  pectore 
suspirium  trahebat;  sedulo  invigilabam;  potum 
stimulantem  subinde  adhibui,  et  brevi  puisum 
ad  carpum  percepi.  Jam  crisis  adfuit;  ventri- 
culus  penitus  exhaustus  ab  actione  antecedente 
abnormi,  non  amplius  valuit,  ut  olitn,  liquorem 
supra  dictum  rejicere,  quo  nunc  caute  et  assi- 
dub  admoto,  aegrota  exinde  convaluit,  sed  tar- 
dius ;  et  non  ante  diem  sequentem  loqui  potuit, 
aut  facilb  vorare :  ei  iactis  secretio  a  febris  initio 
defuit,  sed  infans  alitus  fuit  lacte  caprino. 

De  medendi  ratione  signis  putredinis  ac- 
modata  restat  dicendum. 

SIGNA  PUTREDINIS. 

Siquando  symptomata  denotent  humores 
ad  putredinem  proclives,  corpus  omnino  est 
impar  ulli  sanguinis  jacturae  subeundae ;  jam- 
que  aliquando  lugere  liceat  indicia  ante- 
cedentia  nos  ad  venam  incidendam  coegisse. 
Stercus  autem  nigrum,  biliosum,  et  graveolens, 
pessimo  est  irritamento  corpori,  et  caute  ejici- 
endurn.  Saepe  solebam  mirari  quanta  moles 
tunc  dejicitur,  itaque  nisi  alvus  quotidie  de- 
scenderet,  adhibeantur  enemata  quae  simul  di- 
luunt  foventque  :  recte  etiam,  si  opus  sit,  as- 
sumat  aeger  granum  unum  vel  duo  submuriatis 
hydrargyri,  et  infusum  tamarindi  indicae  cum 
tinctura  rhei  vel  sennae.  Sed  tantum  moli- 
endum  est  justum  et  modicum  profluvium,  si- 
quidem  ubi  ad  ultima  ventum  sit,  pessima  est 
alvus  colliquans  et  semper  quamprimum  com- 
primenda,  opio  et  aliis,  supra  positis. 

Nunc,  viribus  magis  labentibus,  et  cor- 
pore  frigente,  cinchona  officinalis  admodum  aegro 

opitulatur ;  primum  decoctum  qjus  cum  tinctura 
composita,  et  acido  sulphurico  aromatico  con¬ 
juncture.  Oportet  dare  tantum  cinchonae  quan¬ 
tum  sine  fastidio  sumi  possit,  et  pul  vis  ejus  sank 
anteponendus,  nisi  aeger  fastidiat  aut  vomitu  re- 
jiciat;  et  si  neque  pulverem  neque  decoctum 
retineat,  tinctura  cum  aromaticis  et  vino  eom- 
mista  adjuvat,  ut  saepe  expertus  sum :  vel  de¬ 
coctum  cum  pulvere  admistum,  semel  vel  bis 
quotidie,  in  alvum  bene  infunditur. 

Hoc  tempore  vinum  Madeirense,  vel  His- 
paniense,  vel  rubrum  Lusitanicum  sensim  augea- 
tur  ad  duas,  imo  aliquando  ad  tres  libras  quoti¬ 
die,  meracius,  vel  cum  jam  recensitis  dilutum. 
Bibat  etiam  aeger  serum  e  vino  confectum,  ce- 
revisiam  meraciorem,  quae  porter  vulgo  vocatur, 
aut  liquores  apud  nostrates  perry  et  cyder  dictos, 
potumque  gratissimum  supra  descriptum  acido 
carbonico  spumantem.  Prodest  quoque  ut 
aeger  nunc,  aurantia  et  alios  fructus  sive  ma* 

turos,  sive  saccharo  conditos,  uberius  devoret, 
si  nil  obstat. 

Inter  remedia  quae  nunquam  negHgen- 
da  sunt,  et  quae  optimk  putredini  occurrunt, 
summa  munditia,  vapores  acidi,  et  prae  om¬ 
nibus  aer  purus  et  frigidus  maximi  erunt, 
et  ad  aegrum  restituendum,  et  ad  tuendam 
sanitatem  aegro  ministrantium.  Manus  fa- 
ciesque  aegroti  saepe  sunt  lavandae  aceto 
cum  spiritu  lavendulae,  et  curantem  opor- 
tet  assidufe  invigilare  in  febribus  diuturnis  ne 
exulceretur  cutis  longo  decubitu,  praesertim 
ubi  urina  praeter  voluntatem  elabatur.  Hoc 
malum  semper  periculi  plenum  est,  neque  raro 
mortiferum :  ad  praecavendum,  opus  est  lee- 
turn  stragulaque  frequenter  purgare  et  novare ; 
lumbos  et  nates  leniter  lavare,  et  amyli  pul- 
verem  iis  inspergere:  cuti  jam  diruptae  coa- 
gulum  aluminosum  jure  admovetur. 

Hoc  aegri  statu  a  vesicatoriis,  (praesertim 
artubus  admotis),  semper  est  abhorrendum,  ci- 
tissimk  enim  gangraenam  faciunt;  cujus  rei 
exemplum  vidi,  nempe,  puellam  formosam  a  li¬ 
nos  undecim  natam,  quae  tandem,  (licet jam 

convalescebat),  mortua  est,  die  xxvm  a 
febre  ineunte,  ex  gangraena  orta  vesicatoriis 
et  sinapismatis  prius  adhibitis  “  ad  vim  vitae 
“  incitandam id  quod  locutus  est  ipse  curans 
medicus ! ! 


DECESSIO. 

Tandem  inclinata  et  decedente  febre,  ad 
firm  an  das  vires  et  novam  accessionem  praeca- 
vendam,  semper  cinchona  officinalis  opportune 
adhiberi  debet,  ter  quaterve  die ;  et  acido  sub 
phurico  aromatico  juncta,  omnium  roborantium, 
quae  medicina  praebet,  est  praestantissimum. 
Si  ventrem  comprimeret,  pulveris  rhei  palmati 
grana  quinque,  si  nimium  resolveret,  tincturae 
opii  guttae  sex,  rectb  adduntur.  Si  male  dor- 
miat  aeger,  opium  vespertina  hora  non  injuria 
nunc  temporis  adhibetur. 

Cum  aeger  certius  convalescere  inceperit, 
niti  strenufe  debemus  ne  iterum  morbus  prop¬ 
ter  imbecillitatem  redeat,  et  perstudiosfe  con- 
siderare  quid  ferre  valeant,  quid  recusent  vires. 

Alvus  solutior  quam  astrictior  servanda ; 
quod  si  nimis  fluat,  statim  compescenda,  lie 
profusio  convalescentem  debilem  tenuemque  ex 
improviso  tollat. 

Nunc  diaeta  levis,  nutriens,  et  facilis  con- 
coctu  esse  debet ;  cibus  tamen  ea  moderatione 
sumendus  est,  ut  ne  quid  copia  oneret ;  quae 
res  gravem  metuni  morbi  recidivi  saepe  incu- 
tiat.  Vinum  modice  quoque  concedenduirij 
sed  omnis  intemperantia  solicit^  vetanda. 

Quinetiam,  ut  quamprimum  revalescens 
firmetur,  monendus  ieni  exercitatione  sub  dio 
citra  fatigationem  utatur,  initio  nempe  ges- 
tatione ;  deinde,  (viribus  paulatim  recreatis) 
oportet  ad  vitae  consuetudines  et  negotia  so- 
lita  lente  et  caut&  se  reciperet,  ut  se  indusio 
laneo  induat,  et  praesertim  frigus  et  humidi- 
tatem  evitet:  demum,  ut  mutatione  coeli,  si 
possit,  fruatur,  quae  plurimum  ad  vires  redin- 
iegrandas  valebit. 

Haec  fere  sunt,  quae  usu  magistro  de  fe- 
bris  continuae  curatione  didici-,  manca  et  im¬ 
perfecta  quidem,  cujus  rei  culpa,  ut  maxima  ex 
parte  mea  sit,  partim  tamen  in  ipsius  medicinae 
conditionem  erit  rejicienda.  Nemo  enim  hujus 

■  V, ,  f.'  i 

artis  studiosus  nescit  in  quantis  tenebris  natura 
febris  implicetur,  et  quantulum  adhuc  in  ejus 
cognitione  profecerimus. 

Denique  huic  opusculo  finem  imposituro 
nil  amplius  mihi  restat  quam  ut  almae  hujus 
Academiae  Professoribus,  ob  doctrinam  medi- 
cam  ab  iis  acceptam,  summas  gratias  agam, 

i 

ac  in  primis  viro  praeclaro  Jacqbo  Home, 
propter  benevolentiam  et  urbanitatem  quibus 
me  toties  dignatus  est. 

Neque  grati  animi  foret  silentio  transiisse 
ingenio  et  virtute  insignem,  Georgium  Kellie, 

cujus  amicitia  et  artis  Apollinaris  peritia  me 

/ 

plurimum  juverunt,  scientiaque  medendi  aux- 
erunt ;  et  cujus  memoriam  in  pectore  alitam 
semper  fovebo. 

F  I N I S. 

MED.  CHITS.  SOC. 
ABERDEEN. 

